2003/606/EY: Komission päätös, tehty 18 päivänä elokuuta 2003, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta Mayotten, Saint Pierre ja Miquelonin sekä Slovakian osalta (ETA:n kannalta merkityksellinen teksti) (tiedoksiannettu numerolla K(2003) 2974)



Virallinen lehti nro L 210 , 20/08/2003 s. 0016 - 0019



Komission päätös, tehty 18 päivänä elokuuta 2003, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta Mayotten, Saint Pierre ja Miquelonin sekä Slovakian osalta (tiedoksiannettu numerolla K(2003) 2974) (ETA:n kannalta merkityksellinen teksti) (2003/606/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 2 artiklan 2 ja 3 kohdan, sekä katsoo seuraavaa: (1) Komission päätöksessä 97/296/EY(3), sellaisena kuin se on viimeksi muutettuna päätöksellä 2003/303/EY(4), luetellaan maat ja alueet, joista kalastustuotteiden tuonti ihmisravinnoksi on sallittua. Päätöksen 97/296/EY liitteessä olevassa I osassa luetellaan direktiivin 91/493/ETY mukaisen erityisen päätöksen soveltamisalaan ja II osassa päätöksen 95/408/EY 2 artiklan 2 kohdan soveltamisalaan kuuluvat maat ja alueet. (2) Komission päätöksissä 2003/608/EY(5), 2003/609/EY(6) ja 2003/607/EY(7) vahvistetaan erityiset tuontia koskevat edellytykset Mayottesta, Saint Pierre ja Miquelonista sekä Slovakiasta peräisin oleville kalastustuotteille. Sen vuoksi kyseiset maat olisi lisättävä päätöksen 97/296/EY liitteessä olevan I osan luetteloon. (3) Päätöstä 97/296/EY olisi näin ollen muutettava vastaavasti. (4) Tämän päätöksen olisi tultava voimaan samana päivänä kuin Mayottesta sekä Saint Pierre ja Miquelonista peräisin olevien kalastustuotteiden tuontia koskevien päätösten (2003/608/EY) ja (2003/609/EY). (5) Slovakiasta peräisin olevien kalastustuotteiden tuonnin osalta tämän päätöksen olisi tultava voimaan samana päivänä kuin päätöksen (2003/607/EY), koska siirtymäaikaa ei tarvita. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/296/EY liite tämän päätöksen liitteellä. 2 artikla Tätä päätöstä sovelletaan 4 päivästä lokakuuta 2003 Mayottesta sekä Saint Pierre ja Miquelonista peräisin olevien kalastustuotteiden tuonnin osalta. Tätä päätöstä sovelletaan 23 päivästä elokuuta 2003 Slovakiasta peräisin olevien kalastustuotteiden tuonnin osalta. 3 artikla Tämä päätös on osoitettu kaikille jäsenvaltioille. Tehty Brysselissä 18 päivänä elokuuta 2003. Komission puolesta David Byrne Komission jäsen (1) EYVL L 243, 11.10.1995, s. 17. (2) EUVL L 122, 16.5.2003, s. 1. (3) EYVL L 122, 14.5.1997, s. 21. (4) EUVL L 110, 3.5.2003, s. 12. (5) Ks. tämän virallisen lehden sivu 25. (6) Ks. tämän virallisen lehden sivu 30. (7) Ks. tämän virallisen lehden sivu 20. LIITE "LIITE Luettelo maista ja alueista, joista missä tahansa muodossa olevien kalastustuotteiden tuonti ihmisravinnoksi on sallittua I Maat ja alueet, joita koskee direktiivin 91/493/ETY mukainen erityinen päätös AL- ALBANIA AR- ARGENTIINA AU- AUSTRALIA BD- BANGLADESH BG- BULGARIA BR- BRASILIA CA- KANADA CH- SVEITSI CI- NORSUNLUURANNIKKO CL- CHILE CN- KIINA CO- KOLUMBIA CR- COSTA RICA CU- KUUBA CZ- TSEKKI EC- ECUADOR EE- VIRO FK- FALKLANDINSAARET GA- GABON GH- GHANA GL- GRÖNLANTI GM- GAMBIA GN- GUINEA CONAKRY GT- GUATEMALA HN- HONDURAS HR- KROATIA ID- INDONESIA IN- INTIA IR- IRAN JM- JAMAIKA JP- JAPANI KR- ETELÄ-KOREA KZ- KAZAKSTAN LK- SRI LANKA LT- LIETTUA LV- LATVIA MA- MAROKKO MG- MADAGASKAR MR- MAURITANIA MU- MAURITIUS MV- MALEDIIVIT MX- MEKSIKO MY- MALESIA MZ- MOSAMBIK NA- NAMIBIA NC- UUSI-KALEDONIA NG- NIGERIA NI- NICARAGUA NZ- UUSI-SEELANTI OM- OMAN PA- PANAMA PE- PERU PG- PAPUA-UUSI-GUINEA PH- FILIPPIINIT PM- SAINT PIERRE JA MIQUELON PK- PAKISTAN PL- PUOLA RU- VENÄJÄ SC- SEYCHELLIT SG- SINGAPORE SI- SLOVENIA SK- SLOVAKIA SN- SENEGAL SR- SURINAME TH- THAIMAA TN- TUNISIA TR- TURKKI TW- TAIWAN TZ- TANSANIA UG- UGANDA UY- URUGUAY VE- VENEZUELA VN- VIETNAM YE- JEMEN YT- MAYOTTE ZA- ETELÄ-AFRIKKA II Maat ja alueet, jotka täyttävät päätöksen 95/408/EY 2 artiklan 2 kohdan vaatimukset AE- ARABIEMIIRIKUNNAT AM- ARMENIA(1) AO- ANGOLA AG- ANTIGUA JA BARBUDA(2) AN- ALANKOMAIDEN ANTILLIT AZ- AZERBAIDZAN(3) BJ- BENIN BS- BAHAMA BY- VALKO-VENÄJÄ BZ- BELIZE CG- KONGON TASAVALTA(4) CM- KAMERUN CY- KYPROS DZ- ALGERIA ER- ERITREA FJ- FIDZI GD- GRENADA HK- HONGKONG HU- UNKARI(5) IL- ISRAEL KE- KENIA MM- MYANMAR MT- MALTA PF- RANSKAN POLYNESIA RO- ROMANIA SB- SALOMONSAARET SH- SAINT HELENA SV- EL SALVADOR TG- TOGO US- AMERIKAN YHDYSVALLAT YU- SERBIA ja MONTENEGRO(6)(7) ZW- ZIMBABWE (1) Ainoastaan suoraan ihmisravinnoksi tarkoitettujen elävien rapujen (Astacus leptodactylus) tuonti sallittu. (2) Ainoastaan tuoreen kalan tuonti sallittu. (3) Ainoastaan kaviaarin tuonti sallittu. (4) Ainoastaan merellä pyydettyjen, jäädytettyjen ja lopulliseen pakkaukseen pakattujen kalastustuotteiden tuonti sallittu. (5) Ainoastaan suoraan ihmisravinnoksi tarkoitettujen elävien eläinten tuonti sallittu. (6) Lukuun ottamatta Kosovoa, sellaisena kuin se on määriteltynä Yhdistyneiden Kansakuntien turvallisuusneuvoston 10 päivänä kesäkuuta 1999 antamassa päätöslauselmassa nro 1244. (7) Ainoastaan suoraan ihmisravinnoksi tarkoitettujen luonnonvaraisten kalojen tuonti sallittu."